ᱵᱟᱜᱳ ᱴᱚᱴᱷᱟ

ᱵᱟᱜᱳ ᱴᱚᱴᱷᱟ (ᱵᱚᱨᱢᱤᱥ ᱺ ပဲခူးတိုင်းဒေသကြီး, 
ᱢᱟᱬᱮ ᱧᱩᱛᱩᱢ ᱺ ᱯᱮᱜᱩ ᱰᱤᱵᱷᱤᱥᱟᱱ) ᱢᱤᱭᱟᱱᱢᱟᱨ ᱨᱮᱱᱟᱜ ᱠᱚᱧᱮ ᱛᱟᱞᱟ ᱥᱮᱫ ᱨᱮ ᱢᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱨᱮᱱᱜᱟ ᱮᱛᱚᱢ ᱥᱮᱫ ᱢᱟᱱᱰᱟᱞᱟᱭ ᱴᱚᱴᱷᱟ ᱟᱨ ᱢᱟᱜᱣᱟᱭ ᱴᱚᱴᱷᱟ, ᱥᱟᱢᱟᱝ ᱥᱮᱫ ᱠᱟᱭᱤᱱ ᱯᱚᱱᱚᱛ, ᱢᱳᱱ ᱯᱚᱱᱚᱛ ᱟᱨ ᱢᱟᱨᱛᱟᱵᱟ ᱩᱯᱚ ᱫᱚᱨᱭᱟ, ᱠᱚᱧᱮ ᱥᱮᱫ ᱭᱮᱝᱜᱳᱱ ᱴᱚᱴᱷᱟ ᱟᱨ ᱯᱟᱪᱮ ᱥᱮᱫ ᱟᱭᱮᱭᱟᱨᱣᱟᱫᱤ ᱴᱚᱴᱷᱟ ᱟᱨ ᱨᱟᱠᱷᱟᱤᱱ ᱯᱚᱱᱚᱛ ᱢᱮᱱᱟᱜᱼᱟ ᱾ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱵᱟᱜᱳ ᱠᱟᱱᱟ ᱾

ᱱᱟᱜᱟᱢ
ᱦᱟᱯᱨᱟᱢ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ, ᱛᱷᱚᱴᱳᱱ ᱠᱷᱚᱱ ᱵᱟᱨᱭᱟ ᱢᱳᱱ ᱨᱟᱡᱽᱠᱩᱢᱟᱨ ᱕᱗᱓ ᱜᱷᱨᱤᱥᱴᱟᱱ ᱫᱚ ᱨᱮ ᱵᱟᱜᱳ ᱥᱚᱦᱚᱨ ᱠᱤᱱ ᱛᱷᱟᱯᱚᱱ ᱞᱮᱫᱟ ᱾ ᱩᱱᱠᱤᱱ ᱢᱤᱫ ᱢᱟᱨᱟᱝ ᱞᱮᱠ ᱨᱮ ᱢᱤᱫ ᱠᱚᱲᱟ ᱜᱮᱰᱮ ᱛᱟᱭᱚᱢ ᱢᱤᱫ ᱠᱩᱲᱤ ᱜᱮᱰᱮ ᱛᱤᱜᱩᱱ ᱠᱤᱱ ᱧᱮᱞ ᱠᱮᱫᱮᱭᱟ ᱾ ᱯᱟᱹᱛᱣᱟᱹ ᱢᱮᱱᱟᱜᱼᱟ ᱱᱚᱣᱟ ᱫᱚ ᱱᱟᱯᱟᱭ/ᱵᱷᱜᱮ ᱨᱮᱱᱟᱜ ᱪᱤᱱᱦᱟᱹ ᱠᱟᱱᱟ, ᱩᱱᱠᱤᱱ ᱨᱟᱡᱽᱠᱩᱢᱟᱨ ᱞᱮᱠ ᱟᱨᱮ ᱨᱮ ᱦᱟᱱᱛᱷᱟᱣᱟᱫᱤ (ᱯᱟᱞᱤ ᱺ ᱦᱟᱢᱥᱟᱵᱷᱟᱛᱤ) ᱧᱩᱛᱩᱢ ᱛᱮ ᱢᱤᱫ ᱥᱚᱦᱚᱨ ᱠᱤᱱ ᱵᱮᱱᱟᱣ ᱞᱮᱫᱟ ᱾ 

ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱠᱟᱛᱷᱟ ᱯᱩᱭᱞᱩ ᱘᱕᱐ ᱥᱮᱨᱢᱟ ᱨᱮ ᱟᱨᱚᱵ ᱚᱛᱱᱚᱠᱤᱭᱟᱹ ᱤᱵᱚᱱ ᱠᱷᱩᱱᱫᱷᱵᱤᱱ ᱮ ᱞᱟᱹᱭ ᱠᱮᱫᱟ ᱾ ᱱᱚᱣᱟ ᱚᱠᱛᱚ ᱢᱳᱱ ᱨᱟᱡᱽᱜᱟᱲ ᱛᱷᱟᱱᱴᱚᱱ ᱨᱮ ᱤᱪᱟᱹᱨ ᱦᱩᱭ ᱞᱮᱱᱟ ᱾ ᱵᱟᱜᱟᱱ ᱠᱷᱚᱱ ᱵᱚᱨᱢᱤ ᱑᱐᱕᱖ ᱥᱮᱨᱢᱟ ᱨᱮ ᱱᱚᱣᱟ ᱴᱚᱴᱷᱟ ᱠᱚ ᱥᱟᱥᱚᱱᱮᱫ ᱠᱟᱱ ᱛᱟᱦᱮᱱᱟ ᱾ ᱵᱟᱜᱟᱱ ᱛᱟᱭᱚᱢ ᱑᱒᱘᱗ ᱥᱮᱨᱢᱟ ᱨᱮ ᱢᱚᱱᱜᱚᱞ ᱴᱷᱮᱱ ᱢᱳᱱ ᱯᱷᱩᱱᱩᱨᱜᱟᱹᱞ ᱮ ᱧᱮᱢ ᱞᱮᱫᱟ ᱾ 

᱑᱓᱖᱙ ᱠᱷᱚᱱ ᱑᱕᱓᱙ ᱥᱮᱨᱢᱟ ᱦᱟᱹᱵᱤᱫ, ᱦᱟᱱᱛᱷᱟᱣᱟᱫᱤ ᱥᱚᱦᱚᱨ ᱦᱟᱱᱛᱷᱟᱣᱟᱫᱤ ᱨᱟᱡᱽ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ, ᱡᱟᱦᱟ ᱫᱚ ᱱᱮᱛᱟᱨ ᱞᱟᱛᱟᱨ ᱢᱤᱭᱟᱱᱢᱟᱨ ᱨᱮᱱᱟᱜ ᱥᱟᱱᱟᱢ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱟᱵᱟᱨ ᱑᱕᱓᱙ ᱥᱮᱨᱢᱟ ᱨᱮ ᱵᱚᱨᱢᱟ ᱴᱷᱮᱱ ᱦᱮᱡᱽ ᱞᱮᱱᱟ ᱡᱚᱠᱷᱚᱱ ᱛᱟᱱᱜᱳ ᱨᱟᱡᱽ ᱨᱮᱱ ᱨᱟᱡᱟ ᱛᱟᱵᱤᱱᱥᱣᱮᱦᱛᱤ ᱱᱚᱣᱟ ᱴᱚᱴᱷᱟ ᱮ ᱫᱚᱠᱷᱚᱞ ᱞᱮᱫᱟ ᱾ ᱑᱕᱓᱙ ᱠᱷᱚᱱ ᱑᱕᱙᱙ ᱦᱟᱹᱵᱤᱫ ᱱᱚᱣᱟ ᱥᱚᱦᱚᱨ ᱛᱟᱱᱜᱳ ᱨᱮᱱ ᱨᱟᱡᱟ ᱨᱟᱡᱽᱜᱟᱲ ᱞᱮᱠᱟᱛᱮᱭ ᱵᱮᱱᱟᱣ ᱞᱮᱫᱟ ᱟᱨ ᱥᱤᱭᱟᱢ ᱨᱮ ᱵᱟᱨᱮ ᱛᱩᱞᱩᱡ ᱟᱠᱨᱚᱢᱚᱱ ᱞᱟᱹᱜᱤᱫᱠᱟ ᱵᱮᱵᱦᱟᱨᱮᱫᱽ ᱠᱟᱱ ᱛᱟᱦᱮᱱᱟ ᱾ ᱢᱩᱬᱩᱛ ᱫᱚᱨᱭᱟ ᱵᱚᱱᱫᱚᱨ ᱠᱷᱟᱹᱛᱤᱨ ᱛᱮ ᱱᱚᱸᱰᱮ ᱟᱭᱢᱟ ᱤᱣᱨᱳᱯᱤᱭᱟᱱ ᱧᱮᱧᱮᱞ ᱠᱚ ᱦᱤᱡᱩᱜ ᱠᱟᱱ ᱛᱟᱦᱮᱱᱟ ᱾ ᱑᱖᱓᱖ ᱨᱮ ᱵᱚᱨᱢᱟ ᱨᱮᱱᱟᱜ ᱨᱟᱡᱽᱜᱟᱲ ᱟᱵᱟ ᱨᱮ ᱤᱪᱟᱹᱨ ᱦᱩᱭ ᱞᱮᱱᱟ ᱾ ᱑᱗᱔᱐ ᱥᱮᱨᱢᱟ ᱨᱮ ᱢᱳᱱ ᱦᱩᱞᱜᱟᱨᱤᱭᱟᱹ ᱦᱩᱞ ᱛᱟᱭᱚᱢ ᱟᱠᱚᱣᱟᱜ ᱯᱷᱩᱱᱩᱨᱜᱟᱹᱞ ᱠᱚ ᱧᱟᱢ ᱞᱮᱫᱟ, ᱢᱮᱱᱠᱷᱟᱱ ᱵᱚᱨᱢᱤ ᱨᱟᱡᱟ ᱟᱞᱟᱩᱝᱯᱟᱭᱟ ᱑᱗᱕᱗ ᱥᱮᱨᱢᱟ ᱨᱮ ᱱᱚᱣᱟ ᱥᱚᱦᱚᱨ ᱯᱩᱨᱟᱹᱯᱩᱨᱤ ᱨᱟᱹᱯᱩᱫ ᱠᱨᱟᱭ ᱾ 

ᱵᱚᱨᱢᱤᱥ ᱨᱟᱡᱟ ᱵᱳᱫᱟᱣᱟᱯᱟᱭᱟ (᱑᱗᱘᱒-᱑᱘᱑᱙) ᱵᱳᱜᱟ ᱥᱚᱦᱚᱨ ᱮ ᱵᱮᱱᱟᱣ ᱨᱩᱣᱟᱹᱨ ᱞᱮᱫᱟ ᱾ ᱑᱘᱕᱒ ᱥᱮᱨᱢᱟ ᱨᱮ ᱫᱚᱥᱟᱨ ᱮᱝᱞᱚ-ᱵᱚᱨᱢᱤᱥ ᱞᱟᱹᱲᱦᱟᱹᱭ ᱛᱟᱭᱚᱢ ᱵᱨᱤᱴᱤᱥ ᱵᱟᱜᱳ ᱥᱚᱦᱚᱨ ᱠᱚ ᱫᱚᱠᱷᱚᱞ ᱞᱮᱫᱟ ᱾ ᱑᱘᱖᱒ ᱨᱮ ᱵᱨᱤᱴᱤᱥ ᱵᱚᱨᱢᱟ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱤᱭᱟᱝᱜᱩᱱ ᱛᱮ ᱤᱪᱟᱹᱨ ᱦᱩᱭ ᱞᱮᱱᱟ ᱾

ᱥᱟᱥᱚᱱᱤᱭᱟᱹ ᱴᱚᱴᱷᱟ

ᱥᱚᱨᱠᱟᱨ

ᱦᱮᱡᱽᱥᱮᱱ

ᱰᱮᱢᱚᱜᱽᱨᱟᱯᱷᱤ

ᱠᱟᱹᱣᱰᱤᱟᱹᱨᱤ

ᱥᱮᱪᱮᱫ

ᱦᱚᱨᱢᱚᱥᱟᱶᱟᱨ

ᱧᱮᱞ ᱡᱚᱝ ᱴᱷᱟᱶ

ᱵᱟᱨᱦᱮ ᱡᱚᱱᱚᱲ
Bago Region Government Official Website
 "Bago Region (East), Myanmar" map, 21 March 2011, Myanmar Information Management Unit (MIMU)
 "Bago Region (West), Myanmar" map, 21 March 2011, Myanmar Information Management Unit (MIMU)

ᱥᱟᱹᱠᱷᱭᱟᱹᱛ